**ŠIAULIŲ MIESTO SAVIVALDYBĖS ADMINISTRACIJA**

Įmonės kodas 188771865, Vasario 16-osios g. 62, LT-76295 Šiauliai

**TARPINIŲ FINANSINIŲ ATASKAITŲ**

**UŽ LAIKOTARPĮ NUO 2017-01-01 IKI 2017-09-30**

**AIŠKINAMASIS RAŠTAS**

2017-11-20

Šiauliai

1. **BENDROJI DALIS**

Šiaulių miesto savivaldybės administracija yra biudžetinė įstaiga, kurios pagrindinė veikla – Lietuvos Respublikos savivaldybių veikla. Įstaigos kodas 188771865, adresas - Vasario 16-osios g. 62, LT-76295 Šiauliai, Lietuvos Respublika.

Savivaldybės administraciją sudaro struktūriniai padaliniai – skyriai ir struktūriniai teritoriniai padaliniai – seniūnijos (Medelyno ir Rėkyvos).

Kitose buveinėse įsikūrę šie skyriai ir struktūriniai teritoriniai padaliniai:

1. Socialinių išmokų ir kompensacijų skyrius, Aušros al. 29, Šiauliai;
2. Socialinių paslaugų skyrius, Vytauto g. 147, Šiauliai;
3. Švietimo skyrius, Pakalnės g. 6A, Šiauliai;
4. Vaikų teisių apsaugos skyrius, Pakalnės g. 6A, Šiauliai;
5. Medelyno seniūnija, Birutės g. 40, Šiauliai;
6. Rėkyvos seniūnija, Energetikų g. 6-39, Šiauliai.

Įstaiga atlieka įstatymų ir kitų teisės aktų jai pavestas viešojo administravimo funkcijas, turi sąskaitų šalies bankuose, herbinį antspaudą ir blanką su Šiaulių miesto savivaldybės administracijos mažuoju herbu ir savo pavadinimu.

Administracija finansuojama iš Lietuvos Respublikos valstybės biudžeto, Savivaldybės biudžeto, ES paramos lėšų. Įstaiga yra įregistruota paramos gavėja, todėl gauna lėšų iš kitų juridinių bei fizinių asmenų.

Administracija sudaro ir teikia atskirus žemesniojo lygio finansinių ir biudžeto ataskaitų rinkinius. Finansinių ataskaitų rinkinys sudarytas pagal 2017 m. rugsėjo 30 d. buhalterinės apskaitos duomenis.

Ataskaitiniu laikotarpiu Šiaulių miesto savivaldybės administracijos vidutinis darbuotojų skaičius buvo 244.

Informacija apie kontroliuojamus, asocijuotus ir kitus subjektus pateikta 1 ir 2 prieduose. 1 priede įrašyti tik pateikusių 2017 m. 9 mėnesių finansines ataskaitas subjektų duomenys.

Svarbių įvykių ar aplinkybių, kurios galėtų paveikti įstaigos tolesnę veiklą, nėra.

**II. APSKAITOS POLITIKA**

Apskaitos politika pakeista 2017 m. gegužės 31 d. Administracijos direktoriaus įsakymu Nr. A-796, plačiau bus aprašyta 2017 metų finansinių ataskaitų rinkinio aiškinamajame rašte.

**III. PASTABOS**

1. Nematerialusis turtas 345033,98 Eur. Šią sumą sudaro programinės įrangos likutinė vertė 14470,51 Eur, kito nematerialiojo turto (detaliųjų, specialiųjų, bendrųjų planų, kadastrinių matavimų bylų ir kt.) likutinė vertė 330563,47 Eur.
2. Ilgalaikio materialaus turto balansinė vertė 93679379,20 Eur.

Gyvenamųjų patalpų nupirkta už 254360,06 Eur.

Neatlygintinai gauta ilgalaikio materialaus turto už 107461,39 Eur (įsigijimo vertė 402159,52 Eur, nusidėvėjimas 294698,13 Eur).

Šiaulių miesto savivaldybės turto vertinimo komisijos nutarimu į apskaitą įtraukta gatvių, vandentiekio tinklų, lietaus nuotekos tinklų vidutinėmis rinkos vertėmis už 805586,73 Eur.

UAB Igtisa, UAB Dekida ir AB Neaustinių medžiagų fabrikas savo lėšomis įrengė automobilių stovėjimo aikšteles ir perdavė Šiaulių miesto savivaldybei už 50596,31 Eur.

3. Ilgalaikis finansinis turtas 93708231,59 Eur. Šią sumą sudaro investicijos į kontroliuojamus viešojo sektoriaus subjektus 129329,35 Eur, investicijos į kontroliuojamus ne viešojo sektoriaus subjektus 91146833,71 Eur, investicijos į asocijuotus subjektus 714775,23 Eur, po vienerių metų gautinos sumos 439032,02 Eu (gautinos ilgalaikės paskolos, iš Privatizavimo fondo išduotos iki 2024/2025 metų Basanavičiaus g.74 gyventojams butų statybai pabaigti 26435,27 Eur, iš valstybės biudžeto gautinos sumos piniginei kompensacijai mokėti dėl atkurtų religinės bendruomenės nuosavybės teisių į pastatą 17820,41 Eur, dėl ekonominės krizės neproporcingai sumažinto darbo užmokesčio dalies grąžinimo įstatymo nuostatomis apskaičiuotos grąžintinos sumos ilgalaikė dalis 325620,51 Eur, grąžintinos finansavimo sumos, kurią SĮ Šiaulių oro uostas 2015 metais panaudojo ne pagal sutartyje numatytą paskirtį, ilgalaikė dalis 69155,83 Eur), kitas ilgalaikis finansinis turtas 1182470,72 Eur, išankstiniai apmokėjimai už ilgalaikį finansinį turtą 1182470,72 Eur.

Priskaičiuoti dividendai už 2016 m. 734225,92 Eur. Tame skaičiuje: AB Šiaulių bankas 3907,13 Eur, UAB Pabalių turgus 60000,00 Eur, UAB Šiaulių gatvių apšvietimas 50000,00 Eur, UAB Šiaulių vandenys 120000,00 Eur, AB Šiaulių energija 500318,79 Eur. Priskaičiuoti dividendai AB Šiaulių bankas už 2015 m. 3276,63 Eur.

Šiaulių miesto savivaldybės tarybos sprendimu padidintas UAB Šiaulių vandenys įstatinis kapitalas 1014800,00 Eur, išleidžiant 35041 vnt. paprastųjų nematerialiųjų vardinių akcijų.

Ištaisytas 2016 m. neteisingas apskaitytas ir neapskaitytas ilgalaikis finansinis turtas. 2016 m. nebuvo apskaityta SĮ Šiaulių oro uostas dotacija 434633,00 Eur. UAB Šiaulių vandenys 367531,36 Eur buvo apskaityti sąskaitoje Investicijos į kontroliuojamus ne viešojo sektoriaus subjektus įsigijimo savikaina, o turėjo būti sąskaitoje Investicijų į ne viešojo sektoriaus subjektus vertės pasikeitimas. Sujungus UAB Šiaulių turgų su UAB Pabalių turgumi turėjo būti nurašyta iš apskaitos UAB Šiaulių turgaus investicijos į kontroliuojamus ne viešojo sektoriaus subjektus įsigijimo savikaina 276945,62 Eur ir Investicijų į kontroliuojamų ne viešojo sektoriaus subjektų vertės pasikeitimas 92879,03 Eur.

1. Finansavimo sumos 166654405,15 Eur. Informacija apie finansavimo sumas iš valstybės, savivaldybės, Europos Sąjungos ir kitų šaltinių pateikta finansavimo sumų pagal šaltinį ataskaitoje – 20-ojo VSAFAS 4 priede.
2. Ilgalaikiai įsipareigojimai sudaro 343440,92 Eur, iš jų ilgalaikiai atidėjiniai 17820,41 Eur, kiti ilgalaikiai įsipareigojimai (dėl ekonominės krizės neproporcingai sumažinto darbo užmokesčio dalies grąžintinų sumų ilgalaikė dalis) 325620,51 Eur.
3. Trumpalaikiai įsipareigojimai 5260794,53 Eur.

Su darbo santykiais susiję įsipareigojimai sudaro 276052,66 Eur, iš jų:

Mokėtinas darbo užmokestis 145238,30 Eur;

Mokėtinos socialinio draudimo įmokos 98525,21 Eur;

Mokėtinas gyventojų pajamų mokestis 30581,13 Eur;

Mokėtinos sumos pagal vykdomus raštus 924,96 Eur;

Kitos mokėtinos sumos darbuotojams 783,06 Eur.

Kitos sukauptas mokėtinos sumos sudaro 426496,83 Eur, iš jų:

Sukauptos mokėtinos finansavimo sumos 1260,53 Eur;

Nesurinktos nuomos mokesčio įmokos už valstybinę žemę ir valstybinio vidaus vandenų fondo vandens telkinius 64339,78 Eur;

Sukauptos pervestinos baudos ir delspinigiai 50592,66 Eur;

Sukauptos pervestinos kitos pajamos (iš Privatizavimo fondo suteiktos paskolos) 38606,55 Eur;

Sukauptos pervestinos sumos už parduotus butus 319,17 Eur;

Sukauptos grąžintinos finansavimo sumos 86445,83 Eur;

Sukauptos atostoginių ir valstybinio socialinio draudimo sąnaudos 184621,86 Eur.

Ataskaitinio laikotarpio neapibrėžtųjų įsipareigojimų ar neapibrėžtojo turto pokyčiai nebuvo įvertinti.

Reikšmingų įvykių po paskutinės tarpinio ataskaitinio laikotarpio dienos nebuvo.

Administracijos direktorius Antanas Bartulis

Strateginės plėtros ir ekonomikos departamento

Apskaitos skyriaus vedėja Irena Mirončikienė